open-index/open-wikipedia-markdown huggingface dataset:
האופק האבוד

**האופק האבוד** (באנגלית: **Lost Horizon**) הוא סרט פנטזיה אמריקאי משנת 1937, בבימויו של פרנק קפרה. התסריט מאת רוברט ריסקי מבוסס על הרומן מאת ג'יימס הילטון, ומספר את סיפורו של דיפלומט בריטי הנמלט מסין יחד עם קבוצת מערביים נוספים. לאחר שהמטוס שלהם מתרסק בטיבט, הם מוצאים מקלט בעמק נסתר בשם שנגרי-לה, מקום אוטופי שבו הזמן כמעט ועומד מלכת, והתושבים חיים בשלום ובהרמוניה.

## עלילת הסרט
רוברט "בוב" קונווי (רונלד קולמן), דיפלומט בריטי, מוביל קבוצת פליטים מערביים במטוס הנמלט מאזור מלחמה בסין. לאחר שהמטוס נחטף ומתרסק בהרי ההימלאיה, הניצולים מוצאים את עצמם בעמק מבודד וקסום בשם שנגרי-לה. בעמק זה, התושבים חיים חיים ארוכים ושלווים, מנותקים מהעולם החיצון. במהלך שהותם, קונווי מתחיל להטיל ספק בערכים ובשאיפות שהנחו אותו עד כה, וניצב בפני החלטה האם להישאר בשנגרי-לה או לשוב לעולם שממנו הגיע.

## פרסים ומועמדויות
התפאורה המורכבת שעיצב סטיבן גוסון זיכתה אותו בפרס אוסקר לעיצוב ההפקה הטוב ביותר, בעוד ג'ין האבליק וג'ין מילפורד חלקו ביניהם את פרס אוסקר לעריכה הטובה ביותר.

הסרט היה מועמד לפרס אוסקר לסרט הטוב ביותר, אך הפסיד לחייו של אמיל זולא. השחקן ה.ב. וורנר היה מועמד לפרס אוסקר לשחקן המשנה הטוב ביותר, אך הפסיד לג'וזף שילדקראוט על תפקידו בחייו של אמיל זולא. למרות שהמלחין דימיטרי טיומקין הלחין את הפסקול, המועמדות לפרס אוסקר למוזיקה המקורית הטובה ביותר ניתנה למוריס סטולוף, ראש מחלקת המוזיקה של אולפני קולומביה. הזכייה בפרס הייתה של צ'ארלס פרווין מסרטי יוניברסל עבור הסרט מאה גברים ובחורה.

ג'ון פ. ליבדארי היה מועמד לפרס אוסקר למיקס הסאונד הטוב ביותר, אך הפסיד לתומאס מולטון עבור הסרט ההוריקן. צ'ארלס סי. קולמן היה מועמד לפרס אוסקר לעוזר הבמאי הטוב ביותר, אך הפסיד לרוברט וב על עבודתו בסרט בשיקגו העתיקה. זו הייתה השנה האחרונה שבה הוענק פרס אוסקר בקטגוריה זו.

## בתרבות הפופולרית
* הארי אי. הופמן, בעל רשת בתי קולנוע במרכז העיר דנוור, קולורדו, בנה בשנת 1937 העתק של המנזר המופיע בסרט כבית מגוריו הפרטי וקרא לו "שאנגרי-לה".
* בסיפור הקצר "תשעת מיליארד השמות של אלוהים" מאת ארתור סי. קלארק משנת 1953, המתרחש בלמסרי טיבטי, הדמויות מכנות את המקום "שאנגרי-לה" ומתייחסות לראש הלמסרי בכינוי "סם ג'אפה", על שם השחקן בסרט.
* הרלן אליסון מתייחס לסרט בפרשנות טלוויזיונית משנת 1995 לתוכנית Sci-Fi Buzz, שבה הוא מביע תסכול ממה שהוא רואה כאוריינות תרבותית הולכת ופוחתת.
* מספר שניות מתוך הסרט מופיעות בפרק הפתיחה של העונה השביעית של הסדרה מד מן כאשר הדמות דון דרייפר צופה בשידור לילי מאוחר של כותרות הפתיחה של הסרט בזמן ביקורו אצל אשתו מייגן בקליפורניה.
* כמה סצנות מהסרט, המתארות את רגעי ההתרסקות של המטוס, שולבו בסרטון האנימציה A Wish for Wings That Work.
* ברצועת קומיקס של פינאטס מאת צ'ארלס מ. שולץ שפורסמה ב-20 בפברואר 1974, הדמות וודסטוק משחק טריוויה עם סנופי ושואלת: "מי היה הטייס של המטוס שלקח את רונלד קולמן לשאנגרי-לה ב-אופק אבוד?"

## קישורים חיצוניים

קטגוריה:סרטי שחור-לבן אמריקאיים
קטגוריה:סרטים בשימור ספריית הקונגרס
קטגוריה:סרטי פרנק קפרה
קטגוריה:סרטי קולומביה
קטגוריה:סרטי 1937

## הערות שוליים
סם סטיוארט

**סמואל ורנון סטיוארט** (באנגלית: **Samuel Vernon Stewart**; ) היה פוליטיקאי ומשפטן אמריקאי, חבר המפלגה הדמוקרטית, שכיהן כמושל מונטנה השישי בין השנים 1913–1921. לאחר כהונתו כמושל היה שופט בבית המשפט העליון של מונטנה בין השנים 1933–1939.

## ביוגרפיה
סטיוארט נולד בעיירה וודספילד שבמחוז מונרו באוהיו. הוא למד בבית הספר הנורמלי של מדינת קנזס והשלים לימודי משפטים באוניברסיטת קנזס בשנת 1898. הוא נישא לסטלה בייקר, ולזוג נולדו שלוש בנות.

סטיוארט עסק בעריכת דין בעיר וירג'יניה סיטי שבמונטנה, שם שימש כתובע העירוני וכתובע המחוזי של מחוז מדיסון. בשנת 1910 נבחר ליו"ר המפלגה הדמוקרטית במונטנה וכיהן בתפקיד זה במשך שנתיים. הוא היה ציר בוועידה הלאומית הדמוקרטית בשנים 1916, 1920, ו-1924.

בשנת 1912 נבחר סטיוארט למושל מונטנה, ונבחר מחדש בבחירות 1916. הוא כיהן בשתי כהונות בין השנים 1913–1921. בתקופת כהונתו, נהייתה ג'נט רנקין לאישה הראשונה שנבחרה אל בית הנבחרים של ארצות הברית מטעם מדינת מונטנה. בנוסף, הונהגו חוקים חדשים בתחום יחסי העבודה, נחקק חוק דיג וציד, הוקמה מועצת ביטחון, אורגנה מחדש נציבות הכבישים המדינתית, נחקק חוק נגד הסתה, טופלו סוגיות הקשורות למלחמת העולם הראשונה, ונוספו שני שופטים לבית המשפט העליון של מונטנה.

לאחר שעזב את תפקידו, שב סטיוארט לעסוק בעריכת דין במשרד עורכי הדין של ג'ון גרייסט בראון, ושימש כתובע העירוני של הלנה. בשנת 1928 התמודד בבחירות המקדימות של המפלגה הדמוקרטית לייצוג מונטנה בסנאט של ארצות הברית מול הסנאטור המכהן ברטון וילר, אך הפסיד בפער ניכר. בשנת 1930 נבחר לבית הנבחרים של מונטנה וכיהן בו במשך שנתיים.

בשנת 1932 מונה סטיוארט לבית המשפט העליון של מונטנה, וכיהן בו כשופט עד מותו. במהלך כהונתו התמודד שוב על מושב בסנאט של ארצות הברית בנובמבר 1936, הפעם מול הסנאטור הדמוקרטי המכהן ג'יימס אדוארד מארי. הוא הגיע למקום השלישי בבחירות המקדימות, בעוד מארי ניצח בפער קטן את חבר הקונגרס ג'וזף פ. מונאגן.

סטיוארט נפטר ב-15 בספטמבר 1939, והוא נטמן בבית העלמין פורסטווייל שבהלנה שבמחוז לואיס וקלארק, מונטנה.

## קישורים חיצוניים
* סם סטיוארט, באתר אגודת המושלים הלאומית
* 

## הערות שוליים

קטגוריה:אמריקאים ילידי אוהיו
קטגוריה:עורכי דין אמריקאים במאה ה-20
קטגוריה:בוגרי בית הספר למשפטים באוניברסיטת קנזס
קטגוריה:מושלי מונטנה
קטגוריה:מושלי מדינות ארצות הברית מהמפלגה הדמוקרטית
קטגוריה:חברי בית המחוקקים של מונטנה
קטגוריה:שופטים אמריקאים
קטגוריה:אמריקאים שנולדו ב-1872
קטגוריה:אמריקאים שנפטרו ב-1939
אל תדליקו לי נר

"**אל תדליקו לי נר**" הוא שיר של להקת הגל החדש הישראלית "הקליק", ואשר יצא לאור באלבומה השני "עולם צפוף" בשנת 1983.

## רקע
בשנת 1980 הקימו דני דותן ואלי אברמוב את להקת "הקליק" יחד עם נגן הבס עובד אפרת והמתופף ז'אן ז'אק גולדברג. אלבומם הראשון "אמא אני לא רוצה להגמל", לא זכה להצלחה גדולה אך מיצב את הלהקה כנושאת הדגל של המוזיקה האלטרנטיבית בישראל. עם פרוץ מלחמת לבנון הראשונה ביוני 1982, הוציאה הלהקה את אלבומה השני, "עולם צפוף" שהיה להצלחה גדולה.

## הצלחת השיר
הוא הוצג ב"פינה לשיפוטכם" של מצעדי רשת ג' ב־20.7.1983 וצעד 10 שבועות, עד 5.10.1983. ב־7.9.1983 הגיע לשבוע אחד לראש המצעד. אף על פי שאת רוב זמנו במצעדים השבועיים בילה השיר בשנת תשמ"ג, הוא לא הספיק להיכנס למצעד השנתי של שנה זו, והגיע רק למצעד של שנת תשמ"ד (1984), שבו דורג במקום ה־34.

## אודות השיר

השיר מדבר על תחושות אובדן ומוות. הוצאת השיר, בשעה שחיילי צה"ל נלחמים בלבנון, הפכה אותו לשיר אהוב במיוחד על הלוחמים בשדה הקרב. השיר מעלה לדיון גם את שאלת המחיר הכואב הנלווה למלחמות.

לשיר הופק גם וידאו קליפ, בין הראשונים שנעשו בארץ באופן עצמאי, ואשר זכה להצלחה רבה. בקליפ מוצג סולן הלהקה, דני דותן, כשהוא הולך לקבר שלו, מלווה בחבורת אנשים.

## גרסאות כיסוי
* בשנת 2021 הוציא חבר להקת "נוער שוליים", הזמר דודי לוי, מיני אלבום (EP) בשם "בדידים", שמכיל קטעים מיוחדים שנאספו עם השנים ולא פורסמו, ביניהם גרסה מלודית-שקטה של ״אל תדליקו לי נר״ של הקליק.
* בשנת 2025 הוציא נועם רותם גרסה משלו בהפקת vooz brothers.

## קישורים חיצוניים
* אל תדליקו לי נר, באתר הספרייה הלאומית
* 
* אל תדליקו לי נר, באתר פזמונט
* 15px אל תדליקו לי נר, באתר המוזיקה Spotify
* 44px אל תדליקו לי נר, באתר אפל מיוזיק
* 
* 

## הערות שוליים

קטגוריה:שירים בעברית
קטגוריה:שירי רוק בעברית
קטגוריה:שירי פאנק (Funk)
וולפסברג (מחוז)

**וולפסברג** (בגרמנית: **Wolfsberg**) הוא מחוז במזרח מדינת קרינתיה שבאוסטריה.

במחוז 9 ערים ועיירות:

## קישורים חיצוניים

קטגוריה:קרינתיה: מחוזות
המשלח 3

**המשלח 3** (באנגלית: **Transporter 3**) הוא סרט פעולה צרפתי-אמריקאי בשפה האנגלית משנת 2008, בבימויו של אוליבייה מגאטון. זהו הסרט השלישי בסדרת "המשלח", בכיכובו של ג'ייסון סטיית'האם בתפקיד פרנק מרטין, שליח מקצועי המתמחה בהעברת חבילות מסוכנות ללא שאלות.

## עלילת הסרט
פרנק מרטין (ג'ייסון סטיית'האם) נאלץ לשוב לפעולה כאשר הוא נאלץ להעביר את ולנטינה (נטליה רודקובה), בתו החטופה של שר איכות הסביבה האוקראיני, מלבוב לאודסה שבאוקראינה. במהלך המסע, פרנק וולנטינה מתמודדים עם סכנות רבות, כולל מרדפים, קרבות ופצצות המוצמדות לגופם, המונעות מהם להתרחק מהרכב.

## צוות השחקנים
* **[[ג'ייסון סטיית'האם]]** – פרנק מרטין, שליח מקצועי ונהג מיומן.
* **נטליה רודקובה** – ולנטינה, בתו של שר איכות הסביבה האוקראיני.
* **[[רוברט נפר]]** – ג'ונסון, הנבל הראשי והמוח מאחורי החטיפה.
* **פרנסואה ברליאן** – המפקח טרקוני, חברו של פרנק ואיש חוק.
* **[[ירון קראבה]]** – לאוניד ואסילב, שר איכות הסביבה האוקראיני ואביה של ולנטינה.

## ביקורות
הסרט קיבל ביקורות מעורבות. באתר Rotten Tomatoes, הסרט מחזיק בציון של 39% על סמך 115 ביקורות, עם ממוצע דירוג של 5/10. באתר Metacritic, הציון הממוצע הוא 51 מתוך 100, בהתבסס על 26 ביקורות. מבקרים שיבחו את סצנות הפעולה והביצועים של סטיית'האם, אך ביקרו את העלילה והדמויות על היותן שטחיות.

## קישורים חיצוניים

קטגוריה:מרסיי בקולנוע
קטגוריה:סרטי 2008
קטגוריה:סרטי פעולה צרפתיים
קטגוריה:סרטי פעולה אמריקאיים
אנתרופואיד

**אַנְתְּרוֹפּוֹאִיד** פירושו "דמוי אדם", "בצורת אדם" (מיוונית: ἄνθρωπος, אַנְתְ'רוֹפּוֹס – אדם, ו-εἶδος, אִיד'וֹס – סוג של, דומה ל-, בצורה של-).
פרנק הנרי קוני

**פרנק הנרי קוני** (באנגלית: **Frank Henry Cooney**; ) היה פוליטיקאי אמריקאי, חבר המפלגה הדמוקרטית, שכיהן כמושל מונטנה התשיעי ממרץ 1933 ועד למותו בשלהי 1935. טרם כהונתו כיהן כסגן המושל ה-11 של מונטנה במשך כחודשיים בראשית שנת 1933.

## ביוגרפיה
קוני נולד בעיר נורווד שבפרובינציה אונטריו בקנדה. הוא למד בבתי ספר קתוליים, אך השכלתו הייתה מוגבלת. בגיל 14 נשר מלימודיו התיכוניים והחל לעבוד כשליח במכולת. לזמן קצר עבד עם אביו בעסק המשתלות המשפחתי. ביולי 1891 היגרה משפחת קוני לביוט שבמונטנה, ופרנק הצעיר החל לעבוד במכולת. לאחר מכן מצא עבודה במחלקה הסיטונאית של חברת "Davidson Grocery".

בשנת 1894 ייסד יחד עם אחיו, הווארד קוני, את חברת "Cooney Brothers", שלימים התאגדה תחת השם "Cooney Brokerage Company". החברה המשיכה להתרחב וכללה גם אחזקות בתחומי החקלאות והמשק החי. בין השנים 1898–1900 כיהן כמנהל הציבורי של מחוז סילבר בואו שבמונטנה.

ב-27 בדצמבר 1899 נישא קוני לאמה מיי פוינדקסטר קוני, ולשניים נולדו שישה ילדים: פרנסיס ה., ג'ון פיליפ, מרי מרגרט, וולטר פוינדקסטר, והתאומים וירג'יניה אליזבת' וטיילר תומפסון.

בשנת 1932 נבחר קוני לסגן מושל מונטנה וכיהן בתפקיד עד 13 במרץ 1933, אז התמנה למושל המדינה בעקבות התפטרותו של ג'ון אריקסון. אריקסון התפטר במטרה לאפשר לקוני למנות אותו אל הסנאט של ארצות הברית, לאחר מותו הפתאומי של הסנאטור תומאס וולש. בתפקידו כמושל הוביל קוני רפורמה בחוקי האלכוהול של המדינה וייסד תוכנית לשימור מים.

בעודו מכהן כמושל, קוני נפטר מאי-ספיקת לב ב-15 בדצמבר 1935, והוחלף על ידי סגנו אלמר הולט. הוא נטמן בבית הקברות סנט מרי שבמיזולה. נכדו, מייק קוני, נבחר אף הוא לסגן מושל מונטנה בשנת 2016 והתמודד לתפקיד המושל בבחירות 2020.

## קישורים חיצוניים

* פרנק הנרי קוני, באתר אגודת המושלים הלאומית

## הערות שוליים

קטגוריה:מהגרים מקנדה לארצות הברית
קטגוריה:סגני מושלי מונטנה
קטגוריה:מושלי מונטנה
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1872
קטגוריה:אמריקאים שנפטרו ב-1935
אירווינג קינטיש

**אירווינג ל. קינטיש** (באנגלית: **Irving L. Kintisch**; 13 בינואר 1923 – 1992) היה אתלט יהודי-אמריקאי, אלוף ארצות הברית באולם (1947) בהדיפת כדור ברזל ושחקן פוטבול.

## ביוגרפיה
קינטיש למד באוניברסיטת ניו יורק.

### 1945
בתחרות שנערכה בפרנקפורט ב-26 באוגוסט 1945 הוא קבע בהדיפת כדור ברזל תוצאה של 15.71 מטר ודורג במקום שישי בעולם.

### 1946
בתחרות שנערכה בפילדלפיה ב-26 באפריל 1946 הוא קבע בהדיפת כדור ברזל תוצאה של 16.06 מטר ודורג במקום שישי בעולם.

### 1947
#### אלוף ארצות הברית באולם
באליפות ארצות הברית באולם שנערכה מדיסון סקוור גרדן, ניו יורק ב-22 בפברואר 1947 זכה במדליית זהב בהדיפת כדור ברזל בתוצאה של 16.00 מטר.

### 1948
בתחרות שנערכה בניו יורק ב-26 ביוני 1948 הוא קבע בהדיפת כדור ברזל תוצאה של 15.92 מטר ודורג במקום 16 בעולם.

## מאמן
אירווינג קינטיש שימש כעוזר מאמן באוניברסיטת מנהטן  במשך 23 שנים בין השנים 1950–1969 ו-1976–1980. הוא שימש כנשיא איגוד מאמני IC4A ומטרופוליטן. שימש כמאמן ראשי של נבחרת ארצות הברית ב-4 מכביות (1957–1969). בשנים 1970–1975 שימש כמאמן ראשי באוניברסיטת קולומביה.

## תארים והישגים
* בשנת 1987 נכנס להיכל התהילה של אוניברסיטת ניו יורק.

## קישורים חיצוניים

* אירווינג קינטיש, באתר *Track and Field Statistics* 
* Kintisch Is Named Track Coach, Columbia Daily Spectator, Volume CXIV, Number 80, 16 March 1970 
* ארתור אונטרבגר, הווי ספורטיבי יהודי בארצות הברית, הארץ, 16 בינואר 1948

## הערות שוליים

קטגוריה:אתלטים יהודים אמריקאים
קטגוריה:הודפי כדור ברזל אמריקאים
קטגוריה:בוגרי אוניברסיטת ניו יורק
קטגוריה:אמריקאים שנולדו ב-1923
קטגוריה:אמריקאים שנפטרו ב-1992
אלמר הולט

**ויליאם אלמר הולט** (באנגלית: **William Elmer Holt**; ) היה פוליטיקאי אמריקאי, חבר המפלגה הדמוקרטית, שכיהן כמושל העשירי של מדינת מונטנה מ-1935 עד 1937. טרם כהונתו כיהן כסגן המושל ה-14 של מונטנה במהלך שנת 1935.

## ראשית חייו
הולט נולד בסוואנה שבמיזורי, ועבר עם משפחתו לחווה חקלאית בעיר מיילס סיטי שבמונטנה. בשנת 1902 השלים את לימודיו הגבוהים באוניברסיטת נברסקה–לינקולן. הולט נישא ללורה האו, ולזוג נולדו שני ילדים.

## קריירה פוליטית
בשנת 1912 נבחר הולט לבית הנבחרים של מונטנה, וכיהן שם כהונה אחת. בין השנים 1933–1935 היה חבר בסנאט של מונטנה, ובשנת 1935 נבחר לנשיא הזמני של הסנאט. במהלך 1935 החל לכהן כסגן מושל מונטנה.

ב-15 בדצמבר 1935 התמנה למושל מונטנה בעקבות פטירתו הפתאומית של המושל פרנק הנרי קוני. הולט התמודד בבחירות 1936 לתקופת כהונה מלאה, אך הפסיד. באותה שנה, במהלך הבחירות לנשיאות ארצות הברית 1936, שימש כציר לוועידה הדמוקרטית הלאומית מטעם מונטנה.

## בערוב ימיו ומותו
לאחר פרישתו מהחיים הפוליטיים, עבד כסוכן קרקעות עבור חברת הרכבות "Northern Pacific Railroad" בסיאטל שבמדינת וושינגטון. הולט נפטר ב-1 במרץ 1945 בסיאטל, בעת עבודתו במשרד הקרקעות של החברה.

## קישורים חיצוניים
* אלמר הולט, באתר אגודת המושלים הלאומית

## הערות שוליים

קטגוריה:אמריקאים ילידי מיזורי
קטגוריה:בוגרי אוניברסיטת נברסקה–לינקולן
קטגוריה:חברי בית המחוקקים של מונטנה
קטגוריה:סגני מושלי מונטנה
קטגוריה:מושלי מונטנה
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1884
קטגוריה:אמריקאים שנפטרו ב-1945
ריצ'רד השלישי (סרט, 1955)

**ריצ'רד השלישי** (באנגלית: **Richard III**) הוא סרט דרמה בריטי משנת 1955, בבימויו ובכיכובו של לורנס אוליבייה. הסרט מהווה עיבוד למחזה ההיסטורי מאת ויליאם שייקספיר המשלב גם אלמנטים מהנרי השישי שלו, חלק 3, ומציג את עלייתו ונפילתו של המלך ריצ'רד השלישי באנגליה.[ממוזער| [רלף ריצ'רדסון|ראלף ריצ'רדסון ולורנס אוליבייה .]]

## עלילת הסרט
הסרט מתאר את שאיפותיו של ריצ'רד, דוכס גלוסטר (לורנס אוליבייה), להשיג את כתר אנגליה. באמצעות מזימות, בגידות ורציחות, הוא מסלק את כל מי שעומד בדרכו, כולל בני משפחתו הקרובים. לאחר שהוכתר למלך, שלטונו העריץ מוביל להתמרמרות ולמרד בראשות הנרי, רוזן ריצ'מונד, שמביס את ריצ'רד בקרב בוסוורת' ומסיים את שלטונו.

## צוות השחקנים
* **לורנס אוליבייה** – ריצ'רד, דוכס גלוסטר / ריצ'רד השלישי.
* **רלף ריצ'רדסון** – הדוכס מבקינגהאם, בן בריתו של ריצ'רד.
* **קלייר בלום** – ליידי אן, אלמנתו של הנסיך מוויילס.
* **סדריק הארדוויג** – המלך אדוארד הרביעי, אחיו של ריצ'רד.
* **ג'ון גילגוד** – ג'ורג', דוכס קלרנס, אחיו של ריצ'רד.

## ביקורות
באתר Rotten Tomatoes, הסרט מחזיק בציון של 88% על סמך 24 ביקורות. באתר Metacritic, הציון הממוצע הוא 87 מתוך 100, בהתבסס על 7 ביקורות. המבקרים ציינו את העיבוד הנאמן למקור ואת הביצועים המרשימים של צוות השחקנים.

מבין שלושת הסרטים המבוססים על מחזות שייקספיר שביים לורנס אוליבייה ריצ'רד השלישי היה הכי פחות מוערך, אם כי עדיין התקבל באהדה. זהו הסרט היחיד מבין השלושה שלא היה מועמד לפרס הסרט הטוב ביותר בטקס פרסי האוסקר, אם כי הופעתו של אוליבייה הייתה מועמדת. מכון הסרטים הבריטי ציין כי בעקבות הקהל העצום שצפה בסרט כאשר שודר בארצות הברית ברשת NBC בשנת 1956, ייתכן שהוא "עשה יותר להנגשת שייקספיר לקהל הרחב מכל יצירה בודדת אחרת". הסרט זכה לפופולריות מחודשת בארצות הברית עם הפצתו המחודשת בשנת 1966, אשר שברה שיאי הכנסות בערים רבות במדינה.

## קישורים חיצוניים

## הערות שוליים

קטגוריה:סרטים על מוגבלות
קטגוריה:זוכי פרס באפט"א לסרט הבריטי הטוב ביותר
קטגוריה:זוכי פרס באפט"א לסרט הטוב ביותר
קטגוריה:סרטי 1955
מלכודת הפלדה

**מלכודת הפלדה** (באנגלית: **The Steel Trap**) הוא סרט מתח אמריקאי משנת 1952, בבימויו של אנדרו ל. סטון ובכיכובם של ג'וזף קוטן ותרזה רייט. הסרט עוסק בג'ים אוסבורן (קוטן), מנהל בנק בלוס אנג'לס, שמחליט לגנוב 1,000,000 דולר מהבנק ולברוח עם אשתו (רייט) לברזיל, מדינה ללא הסכם הסגרה עם ארצות הברית. עם זאת, במהלך הביצוע, הוא מתמודד עם מכשולים בלתי צפויים ועם מצפונו.

## עלילת הסרט
ג'ים אוסבורן, מנהל בנק מכובד, מגלה שברזיל אינה מסגירה פושעים לארצות הברית. הוא מתכנן לגנוב סכום עתק מהבנק ולברוח עם אשתו, לורי, לסאו פאולו. במהלך סוף שבוע אחד, הוא מבצע את הגניבה ומנסה להימלט, אך נתקל בקשיים בלתי צפויים, כולל בעיות בטיסות וחשדות מצד הרשויות. במהלך המסע, מצפונו מתחיל להטרידו, והוא נאלץ להתמודד עם ההשלכות המוסריות של מעשיו.

## ביקורות
המגזין וראייטי כתב על הסרט, "הבימוי של אנדרו סטון בסיפורו שלו מדגיש את המתח שמוחמץ בצחקוק מבורך של הקלה בסיפור האירועים הבלתי סבירים אך המשעשעים". 

## קישורים חיצוניים

קטגוריה:לוס אנג'לס בקולנוע
קטגוריה:סרטים אפלים
קטגוריה:סרטי שחור-לבן אמריקאיים
קטגוריה:סרטי פוקס המאה ה-20
קטגוריה:סרטי 1952
פורץ השחקים

**פורץ השחקים** (באנגלית: **The Sound Barrier**) הוא סרט דרמה בריטי משנת 1952, בבימויו של דייוויד לין. הסרט מתמקד במאמציהם של טייסי ניסוי ומהנדסים לשבור את מחסום הקול, ובוחן את ההשפעות של השאיפה הזו על חייהם האישיים.

## עלילת הסרט
הסרט עוקב אחר סיפורו של טוני גטרס (רלף ריצ'רדסון), תעשיין תעופה שאפתן, המקדיש את חייו לפיתוח מטוס סילון המסוגל לשבור את מחסום הקול. הוא מגייס את חתנו, טייס הקרב לשעבר ג'ון רידג'פילד (נייג'ל פטריק), לשמש כטייס הניסוי. במהלך הניסויים, ג'ון מתמודד עם אתגרים טכניים ופיזיים, בעוד אשתו סוזן (אן טוד) חוששת לחייו. הסרט מציג את המתח בין הקדמה הטכנולוגית לסיכונים האישיים הכרוכים בה.

## צוות השחקנים

* **רלף ריצ'רדסון** – טוני גטרס, תעשיין תעופה נחוש.
* **נייג'ל פטריק** – ג'ון רידג'פילד, טייס ניסוי וחתנו של טוני.
* **אן טוד** – סוזן גטרס, אשתו של ג'ון ובתו של טוני.
* **ג'ון ג'סטין** – כריסטופר "כריס" גטרס, בנו של טוני וטייס קרב.
* **דיינה שרידן** – ג'סי רידג'פילד, אשתו של כריס.

## מועמדויות ופרסים

## ביקורות
הסרט היה הסרט ה-12 הפופולרי ביותר בקופות הבריטיות ב-1952 וגם הצליח בארצות הברית. הוא זכה לשבחים על הבימוי של דייוויד לין ועל הופעות השחקנים, במיוחד זו של רלף ריצ'רדסון. בוסלי קראותר מהניו יורק טיימס כתב כי "סרט זה, שבוים והופק באנגליה על ידי דייוויד לין על פי תסריט מקורי יוצא דופן ברמתו הספרותית וברגישותו מאת טרנס רטיגן, הוא יצירה מרהיבה ומרתקת הלוכדת את עוצמתם של מטוסי הסילון ואת מחשבותיהם ורגשותיהם של האנשים העוסקים במכונות מופלאות אלו. הסרט מבוצע בגילוי מושלם של דמויות עמוקות ועדינות על ידי צוות שחקנים בראשות ראלף ריצ'רדסון, נייג'ל פטריק ואן טוד".

באתר Rotten Tomatoes, הסרט מחזיק בציון של 86% על סמך 14 ביקורות. באתר Metacritic, הציון הממוצע הוא 75 מתוך 100, בהתבסס על 5 ביקורות. המבקרים ציינו את השילוב המוצלח בין דרמה אישית למתח טכנולוגי, ואת האותנטיות שבה מוצגים האתגרים של שבירת מחסום הקול.

## קישורים חיצוניים
 

## הערות שוליים

קטגוריה:סרטי דרמה בריטיים
קטגוריה:סרטי 1952
קטגוריה:זוכי אוסקר: התסריט המקורי הטוב
קטגוריה:זוכי אוסקר: מיקס הסאונד הטוב
קטגוריה:זוכי פרס באפט"א לסרט הבריטי הטוב ביותר
קטגוריה:זוכי פרס באפט"א לסרט הטוב ביותר
עומר מנוס

**עומר מנוס** (30 במאי 1967 – 7 בספטמבר 2015) היה ספורטאי ישראלי, פעיל חברתי, ומתעד של תחרויות הריצה בישראל. מוכר בכינויו "צלם הבית" של קהילת הרצים. הוא נפטר במפתיע בשנתו במהלך טיול בגאורגיה בגיל 48.

## ביוגרפיה
עומר מנוס נולד במעין צבי וגדל ברעננה, בן לתא"ל (מיל') אורי מנוס והאמנית לביאה מנוס. את מרבית חייו הבוגרים הקדיש לקריירה כחוקר פרטי, תוך שילוב פעילות חברתית ענפה. נישא לאסנת, אחות חדר ניתוח במקצועה, ולזוג נולדו שלוש בנות. מנוס היה אדם בעל רגישות חברתית יוצאת דופן, שהתבטאה בהתנדבויות שונות ובמעורבות בהנהגת ההורים העירונית.

## אבא שלי תותחן
מנוס זכה כילד לפרסום בספר שיצא לאור בהוצאת עם עובד, פרי יצירתו של הסופר דודו דיין. שם הספר "אבא שלי תותחן". הספר התפרסם כאחד מסדרת ספרים מצולמים של דודו דיין על חילות צה"ל.

## מפנה בריאותי וכניסה לעולם הריצה
בגיל 40, בעקבות משקל עודף שהגיע לכ-100 ק"ג, יזמה אשתו מהלך שינוי משמעותי. באמצעות קשריה המקצועיים, חיברה אותו לרץ המרתון הוותיק יאיר קרני, שהפך למאמנו האישי. תוך חודשיים בלבד השיל 16 ק"ג ממשקלו, ובהדרגה פיתח תשוקה לריצות ארוכות. תחילה רץ למרחקים של 5–10 ק"מ, ובהמשך החל להתחרות במרוצים ברחבי הארץ.

## פעילותו הספורטיבית והחברתית
#### צלם הבית
* מנוס היה מוכר בכינויו "צלם הבית" בקרב הרצים בישראל, תיעד את המשתתפים במרוצים רבים. הוא צילם רצים במרוצים שונים, ממרחקים של 5 ק"מ ועד אולטרה מרתון.

#### רץ מרתון
* מנוס השתתף במרוצים רבים ברחבי הארץ, כולל מרתונים וריצות שטח. בשנת 2014, הוא תכנן לרוץ את המרחק המלא (42 ק"מ) במרתון המדברי באילת, בפעם השלישית ברציפות.

#### פעיל חברתי
* מנוס היה פעיל חברתי וחבר בהנהגת ההורים ברעננה. הוא הוביל פרויקט בשם "הולכים יחדיו", בו תלמידים צעדו לבית הספר בליווי מבוגרים. בנוסף, היה שותף בוועד הפעולה למאבק להורדת מתח גבוה בשכונת 2005.

#### יועץ אסטרטגי
* בשנת 2008 מונה מנוס לעוזר האסטרטגי של חבר המועצה דן ברוך, מטעם רשימת "למען התושבים".

## מותו והנצחתו
מנוס נפטר בשנתו במהלך טיול בגיאורגיה ב-7 בספטמבר 2015. לאחר מותו, הופק סרט לזכרו בשם "ריצתו האחרונה של צלם הבית". כמו כן, נערכו מספר אירועים לזכרו, כולל "מרוץ הבית" שנתי. מסלול ריצה בספורטק החדש בשכונת נווה זמר ברעננה נקרא על שמו.אביו, אורי, תרגם את הכאב למפעל הנצחה.

## קישורים חיצוניים
* דני בורשבסקי, נפרדים מעומר מנוס "הרץ המחייך", אתר שוונג, 7 בספטמבר 2015
* 
* שוונג, צ פ ו || הריצה האחרונה של עומר מנוס "צלם הבית", 13 בספטמבר 2016
* רון סיטנר, מרוץ הבית ע"ש עומר מנוס ז"ל – חם ומשפחתי, אתר ראנפאנל, 22 בינואר 2019
* 

## הערות שוליים

קטגוריה:ספורטאים ישראלים
קטגוריה:ישראלים שנולדו ב-1967
קטגוריה:ישראלים שנפטרו ב-2015
רוי איירס

**רוי אלמר איירס** (באנגלית: **Roy Elmer Ayers**; ) היה פוליטיקאי ומשפטן אמריקאי, חבר המפלגה הדמוקרטית, שכיהן כמושל ה-11 של מדינת מונטנה מ-1937 עד 1941. טרם כהונתו כמושל היה חבר בית הנבחרים של ארצות הברית מטעם מחוז הקונגרס השני של מונטנה בין השנים 1933–1937.

## תחילת דרכו
איירס נולד בחווה חקלאית ליד לואיסטאון בטריטוריית מונטנה, ולמד בבתי הספר הכפריים באזור. הוא למד בבית הספר התיכון בלואיסטאון וסיים את לימודיו במחלקה למשפטים של אוניברסיטת ואלפראיסו בשנת 1903. באותה שנה התקבל ללשכת עורכי הדין של מונטנה והחל לעסוק בעריכת דין בלואיסטאון, לצד עיסוקיו בחקלאות וגידול מקנה. ב-7 ביוני 1905 נישא לאלן סימפסון, ולזוג נולדו שלושה ילדים.

## קריירה משפטית ופוליטית
איירס כיהן כתובע מחוז פרגוס בשנים 1905–1909, וכשופט במחוז השיפוטי העשירי של מונטנה בשנים 1913–1921. במהלך מלחמת העולם הראשונה שימש כיו"ר ועדת הפטורים של מחוז פרגוס.

בשנת 1922 מונה לשופט בבית המשפט העליון של מונטנה, אך התפטר בנובמבר אותה שנה וחזר לעיסוקיו בחקלאות ולעריכת דין פרטית. הוא התמודד על תפקיד מושל מונטנה ב-1924, אך הפסיד בבחירות המקדימות של המפלגה הדמוקרטית לג'ון אריקסון, שניצח בהמשך בבחירות הכלליות. גם ב-1928 התמודד מולו, אך הפסיד בפער קטן של פחות מאלף קולות.

בנובמבר 1932 נבחר איירס לבית הנבחרים של ארצות הברית כנציג מחוז הקונגרס השני של מונטנה, לאחר שניצח את חבר הקונגרס הרפובליקני סקוט לוויט. ב-1934 נבחר מחדש בניצחון סוחף לתקופת כהונה השנייה אחרי שגבר על המועמד הרפובליקני סטנלי פלט.

## מושל מונטנה
במקום להתמודד לכהונה שלישית בבית הנבחרים, בחר איירס להתמודד למושל מונטנה ב-1936. הוא ניצח את המושל המכהן אלמר הולט בבחירות המקדימות הדמוקרטיות בפער קטן, ולאחר מכן גבר בבחירות הכלליות על סגן המושל לשעבר פרנק הייזלבייקר מהמפלגה הרפובליקנית.

בתקופת כהונתו פיקח על הרחבת הבירוקרטיה המדינתית, חתם על חוק שהעניק למושל סמכויות נרחבות בניהול המדינה, והוביל לביטול הגירעון התקציבי של המדינה ולהורדת ריביות על איגרות חוב מדינתיות. עם זאת, בשנת 1940 נמתחה עליו ביקורת בעקבות עדויות כי ניצל לרעה משאבים מדינתיים לטובתו האישית. במהלך חקירה שנערכה בסנאט של מונטנה, העיד ד"ר ג'יי. סי. דאן, מנהל בית החולים המדינתי בוורם ספרינגס ותומך ותיק של איירס, כי סיפק למעון המושל מצרכים שנועדו לבית החולים ובהם כמויות משמעותיות של סוכר, שימורים, חמאה ובשר. בנוסף, דווח כי איירס נטל משקאות חריפים מהמחסן המדינתי ללא תשלום.

בבחירות 1940 זכה איירס במועמדות המפלגה הדמוקרטית בפער קטן, ובבחירות הכלליות הפסיד לשופט בית המשפט העליון לשעבר סם פורד. הוא ניסה להתמודד שוב לתפקיד ב-1944, אך סיים במקום השלישי בבחירות המקדימות.

## בערוב ימיו
איירס היה ציר לוועידות הדמוקרטיות הלאומיות של 1920 ו-1940, ולקח חלק בכל כינוסי המפלגה הדמוקרטית במדינה בין 1906 ל-1940. לאחר דרכו הפוליטית שב לעיסוקיו החקלאיים בחוותו. הוא נפטר בלואיסטאון, עיר הולדתו, ונטמן בבית העלמין המקומי שבעיירה.

## קישורים חיצוניים

* רוי איירס, באתר אגודת המושלים הלאומית
* 
* 

## הערות שוליים

קטגוריה:אמריקאים ילידי מונטנה
קטגוריה:בוגרי אוניברסיטת ולפראיזו
קטגוריה:עורכי דין אמריקאים במאה ה-20
קטגוריה:שופטים אמריקאים
קטגוריה:חברי בית הנבחרים של ארצות הברית ממונטנה
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:מושלי מונטנה
קטגוריה:מושלי מדינות ארצות הברית מהמפלגה הדמוקרטית
קטגוריה:אמריקאים שנולדו ב-1882
קטגוריה:אמריקאים שנפטרו ב-1955
דיודונה נזפאלינגה

**דיודונה נזפאלינגה** (**Dieudonné Nzapalainga**; נולד ב-14 במרץ 1967) הוא הארכיבישוף של בנגי מאז 2012, נשיא הוועידה האפיסקופלית של מרכז אפריקה מאז 2013, חבר מסדר הספיריטנים והחשמן הראשון בחבר החשמנים שנולד לאחר ועידת הוותיקן השנייה.

## ביוגרפיה
נזפאלינגה נולד במבומו ב-1967, החמישי מתוך עשרה ילדים שנולדו למשפחת חקלאים ענייה, לאב קתולי ואם פרוטסטנטית. מיסיונר ספיריטני הולנדי שחי בקהילתו לימד אותו שהכהונה הדתית פתוחה אפילו לנערים מחוץ למרכזים העירוניים, וכבר בגיל 10 החליט שהוא רוצה להצטרף למסדר הספיריטני. לאחר שסיים את לימודי התיכון למד בסמינרים בבנגסו, באוטלה בקמרון, ובליברוויל, גבון, והוסמך לכומר ב-9 באוגוסט 1998.

נזפאלינגה סיים תואר בתאולוגיה במרכז הישועי סוורס בפריז, ובשנים 1998–2005 שימש ככומר במרסיי, תקופה שבה, לדבריו, חווה ממקור ראשון את חיי העוני ובעקבותיה לקח על עצמו מחויבות לדאוג לעניים. בשנים 2005–2009 היה הכומר הראשי של הספיריטנים במרכז אפריקה בזמן שששימש ככומר קהילה בבנגי. ב-2008/2009 היה נשיא ועידת הכמרים הראשיים במרכז אפריקה.

נזפאלינגה הפך לארכיבישוף של בנגווי בשנת 2009 בעקבות התפטרותו של קודמו בתפקיד, הארכיבישוף פאולין פומודימו, וקיבל מינוי רשמי לתפקיד מידי האפיפיור בנדיקטוס ה-16 ב-14 במאי 2012. את טקס ההסמכה שלו ניהל הקרדינל פרננדו פילוני ב-22 ביולי 2012. במסגרת תפקידו קרא להתערבות בין-לאומית בלחימה בין הפלגים המוסלמים והנוצרים ברפובליקה המרכז אפריקאית, וטען כי לא מדובר באלימות עדתית אלא ביריבות פוליטית וכלכלית. לצד מנהיגים דתיים אחרים, מגזין טיים בחר בו לאחד ממאה האנשים המשפיעים בעולם לשנת 2014. ב-2015 זכה בפרס סרג'יו ויירה דה מלו לשלום של האו"ם, ולאורך הקריירה שלו הוענקו לו פרסים נוספים על קידום השלום במדינה. באותה שנה יזם את ביקורו של האפיפיור פרנציסקוס ברפובליקה המרכז-אפריקנית במהלך מסעו באפריקה. בין היתר, ביקר האפיפיור גם במסגד בבירה בנגי כדי לקדם את מאמצי השלום בין הפלגים הלוחמים.

נזפאלינגה קודם לתפקיד חשמן במהלך קונסיסטוריה שנערכה ב-19 בנובמבר 2016. בעת מינויו היה החשמן הצעיר ביותר בחבר החשמנים, האדם הראשון מהרפובליקה המרכז-אפריקנית שזכה בתואר, והחשמן הראשון שנולד לאחר ועידת הוותיקן השנייה. בספטמבר 2018 נבחר לעמוד בראש אחת מקבוצות הדיון בשפה הצרפתית בסינוד בישופים, וביולי 2020 מונה לחבר במועצה האפיפיורית לדיאלוג בין-דתי. ב-23 באוקטובר 2024 בחר בו סינוד הבישופים כחבר במזכירות הכללית של הסינוד. 

## קישורים חיצוניים

## הערות שוליים

קטגוריה:חשמנים
קטגוריה:ארכיבישופים
קטגוריה:הרפובליקה המרכז-אפריקאית: אישים
קטגוריה:ילידי 1967
קטגוריה:אישים מהרפובליקה המרכז-אפריקאית שנולדו במאה ה-20
סם פורד

**סמואל קלרנס פורד** (באנגלית: **Samuel Clarence Ford**; ) היה משפטן אמריקאי, חבר המפלגה הרפובליקנית, שכיהן כמושל ה-12 של מדינת מונטנה מ-1941 עד 1949. טרם כהונתו כיהן כתובע הכללי של מונטנה בין השנים 1917–1921.

## ביוגרפיה
פורד נולד ב-7 בנובמבר 1882 באלבני שבקנטקי. הוא התחנך בבתי הספר הציבוריים של קנזס, והשלים לימודי תואר ראשון במשפטים באוניברסיטת קנזס בשנת 1906. לאחר מכן עבר להלנה, שם פתח משרד עורכי דין והחל בקריירה בשירות הציבורי. בשנת 1910 נישא למרי לסלי שואב, ולזוג נולדו ארבעה ילדים.

פורד היה חבר המפלגה הרפובליקנית. הוא שירת כעוזר התובע הפדרלי של מונטנה בשנים 1908–1914, ולאחר מכן כיהן כתובע הכללי של מונטנה בין 1917 ל-1921. בשנת 1928 נבחר לכהן כשופט בבית המשפט העליון של מונטנה, וכיהן בתפקיד זה עד 1933.

פורד נבחר למושל מונטנה ב-5 בנובמבר 1940, כאשר ניצח בפער קטן את המושל המכהן רוי איירס. בבחירות 1944 נבחר לכהונה שנייה בניצחון משמעותי על ליף אריקסון, נשיא בית המשפט העליון של מונטנה לשעבר. במהלך כהונתו פעל לצמצום הבירוקרטיה המדינתית, איזון תקציב המדינה, והשקת מיזם לפיתוח נהר המיזורי שנועד לספק חשמל זול לחקלאים.

בשנת 1948 התמודד לכהונה שלישית, אך הפסיד בבחירות הכלליות לתובע הכללי לשעבר ג'ון בונר. לאחר מכן פרש מהחיים הפוליטיים. בשנת 1952 שימש כציר לוועידת הרפובליקנית הלאומית בבחירות לנשיאות שנערכו באותה השנה.

פורד נפטר ב-25 בנובמבר 1961 בהלנה שבמונטנה, ונקבר בבית הקברות פורסטווייל שבעיר.

## קישורים חיצוניים
* סם פורד, באתר אגודת המושלים הלאומית 
* 

## הערות שוליים

קטגוריה:אמריקאים ילידי קנטקי
קטגוריה:בוגרי בית הספר למשפטים באוניברסיטת קנזס
קטגוריה:התובעים הכלליים של מונטנה
קטגוריה:מושלי מונטנה
קטגוריה:מושלי מדינות ארצות הברית מהמפלגה הרפובליקנית
קטגוריה:אמריקאים שנולדו ב-1882
קטגוריה:אמריקאים שנפטרו ב-1961
ספר הג'ונגל (סרט, 1942)

**ספר הג'ונגל** (באנגלית: **Rudyard Kipling's Jungle Book**) הוא סרט הרפתקאות אמריקאי משנת 1942, בבימוי האחים קורדה. הסרט מבוסס על סיפורי "ספר הג'ונגל" מאת רודיארד קיפלינג, ומציג את סיפורו של מוגלי, ילד שגדל בין חיות הג'ונגל בהודו. הסרט היה מועמד לארבעה פרסי אוסקר.

## עלילת הסרט
מוגלי (סאבו), ילד שגדל עם זאבים בג'ונגל ההודי, נתפס על ידי תושבי כפר סמוך ומאומץ על ידי אישה בשם מסואה. במהלך שהותו בכפר, מוגלי לומד את שפת בני האדם ומגלה את העולם האנושי, אך גם מתמודד עם חשדנות ופחד מצד התושבים. כאשר הוא מגלה אוצר חבוי בעיר עתיקה בג'ונגל, התאווה לזהב מובילה לסכסוכים ולסכנות, ומוגלי נאלץ לבחור בין עולמו הישן לחדש.

## צוות השחקנים
* **[[סאבו (שחקן)|סאבו]]** – מוגלי, ילד הג'ונגל.
* **ג'וזף קאליה** – בולדו, תושב הכפר החמדן.
* **רוזמרי דה-קאמפ** – מסואה, האישה המאמצת את מוגלי.
* **ג'ון קוואלן** – ברולאו, נפח הכפר.

## ביקורות
באתר Rotten Tomatoes הסרט זכה לציון של 54% כאשר זכה לשבחים על הצילום הצבעוני והעיצוב האמנותי, במיוחד בהתחשב בתקופה בה הופק. הביקורות היללו את הופעתו של סאבו בתפקיד מוגלי ואת האווירה האקזוטית שהסרט מצליח ליצור. עם זאת, חלק מהמבקרים ציינו שהסרט מתרחק במידה מסוימת מהמקור הספרותי של קיפלינג.

## קישורים חיצוניים

## הערות שוליים

קטגוריה:סרטי יונייטד ארטיסטס
קטגוריה:סרטים על פרימטים
קטגוריה:סרטים על בעלי חיים
קטגוריה:סרטי ספר הג'ונגל
קטגוריה:סרטי 1942
1973 בטלוויזיה

בערך זה מצוינים אירועים בולטים שהתרחשו במהלך שנת 1973 ונוגעים לעולם הטלוויזיה.

## אירועים בולטים

* 12 בינואר – התוכנית "Family Affair" משודרת בפעם האחרונה בשידור יומי חוזר ב-CBS.
* 8 במרץ – סרט הטלוויזיה "The Marcus-Nelson Murders" משודר ב-CBS. הסרט משמש כפיילוט לסדרת הדרמה האיקונית "קוג'אק", שחוזרת כסדרה שבועית באוקטובר.
* 7 באפריל – תחרות האירוויזיון התקיימה בלוקסמבורג. בתחרות זכתה לוקסמבורג, עם השיר "Tu te reconnaîtras" ("הכר את עצמך") בביצוע הזמרת הצרפתייה אן-מארי דוד.
* 10 במאי – רשת ABC מסיימת את תקופת השידור הראשונה שלה של ליגת ה-NBA, עם ניצחונם המכריע של ניו יורק ניקס על לוס אנג'לס לייקרס במשחק 5 של סדרת הגמר. מאחר ש-CBS הופכת לשותפה הטלוויזיונית החדשה של ה-NBA, זהו השידור האחרון של גמר ה-NBA ברשת ABC למשך 30 השנים הבאות.

## סדרות ותוכניות טלוויזיה חדשות ב-1973

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1973. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1973]]**.



File:Britt Ekland Lee Majors Six Million Dollar Man 1973.jpg|"סטיב אוסטין, האיש השווה מיליונים"
File:Telly Savalas as Kojak 1973.JPG|"קוג'אק"



;**בישראל**

;**במדינות אחרות**

## סדרות ותוכניות בולטות שבוטלו או הסתיימו ב-1973

;**בארצות הברית**

## נולדו

* 31 בינואר – פורשיה דה רוסי, שחקנית אוסטרלית, מוכרת בזכות תפקידה כעורכת הדין נל פורטר בסדרה האמריקאית אלי מקביל
* 14 בפברואר – ליאון רוזנברג, שחקן ישראלי
* 19 במרץ – קובי מחט, מנחה בערוץ הילדים לשעבר
* 21 במרץ – גיא זו-ארץ, שחקן ישראלי
* 24 במרץ – ג'ים פרסונס, שחקן אמריקאי
* 26 באפריל – ליאור כלפון, שחקן, תסריטאי, במאי תיאטרון ומדבב ישראלי
* 16 במאי – טורי ספלינג, שחקנית יהודייה-אמריקאית
* 27 במאי – ג'ק מקברייר, שחקן אמריקאי
* 1 ביוני – היידי קלום, דוגמנית על, שחקנית קולנוע, מנחת טלוויזיה ומפיקת טלוויזיה גרמנייה-אמריקאית
* 15 ביוני – ניל פטריק האריס, שחקן קולנוע וטלוויזיה אמריקאי
* 21 ביוני – אלינור אהרון, שחקנית וזמרת ישראלית
* 22 באוגוסט – קריסטן ויג, שחקנית וקומיקאית אמריקאית
* 24 באוגוסט – דייב שאפל, סטנדאפיסט אפרו-אמריקאי
* 26 באוקטובר – סת' מקפרלן, אנימטור, מלחין, תסריטאי, מפיק, שחקן, זמר ומדבב אמריקאי
* 22 בנובמבר – ישי גולן, שחקן ישראלי
* 3 בדצמבר – הולי מארי קומבס, שחקנית אמריקאית שידועה בעיקר בשל תפקידה כפייפר האליוול, בסדרת הטלוויזיה "מכושפות"
* 4 בדצמבר – טיירה בנקס, דוגמנית על, שחקנית ומנחת תוכנית אירוח אמריקנית, זוכת שני פרסי אמי

## נפטרו

## פרסים

## קישורים חיצוניים

## הערות שוליים
אף אחד לא מזיל דמעה

"**אף אחד לא מזיל דמעה**" הוא שיר שכתב והלחין שמוליק צ'יזיק, ויצא בתקליטון "אף אחד לא מזיל דמעה/מישהו אוהב אותך", שעיבד והפיק יהודה עדר, ויצא לאור באוקטובר 1984.

בהפקת התקליטון השתתפו כמה מהמוזיקאים הגדולים של התקופה: אלון הלל, איתן גדרון. נגני הליווי היו אלון אולארצ'יק ומשה לוי, וקולות הרקע היו של יהודית רביץ ומזי כהן.

צ'יזיק היה ידוע ככותב מילים מצליח, אך מעולם לא הוציא אלבום משיריו. למרות זאת, "אף אחד לא מזיל דמעה" הצליח להפוך ללהיט, ואף זכה לגרסאות כיסוי.

## השיר במצעדים
השיר הוצג ב"פינה לשיפוטכם" של מצעדי רשת ג' ב־2 באוקטובר 1984, זכה להצלחה והגיע לשבוע אחד לראש המצעד ב-18 בדצמבר 1984. בסך הכול צעד השיר 15 שבועות, עד 29 בינואר 1985. במצעד השנתי תשמ"ה (1985) של התחנה הוא דורג במקום ה־40. זהו שיר הסולו היחיד של צ'יזיק שצעד במצעדי הפזמונים.

במצעד הפזמונים העברי השבועי של רשת ג' הגיע השיר בדצמבר 1984 למקום הראשון, ובמצעד השנתי לסיכום תשמ"ה, הגיע אל המקום ה-40.

## גרסאות כיסוי
* בשנת 2006 ביצע הזמר אריק איינשטיין גרסת כיסוי לשיר, באלבומו "רגעים", שיצר בשיתוף עם המוזיקאי פיטר רוט.
* רועי זילבר, בנו של אריאל זילבר, חברו ושותפו המוזיקלי של צ'יזיק, עיבד והפיק גרסה מחודשת לשיר בשנת 2020.

## קישורים חיצוניים
* אף לא מזיל דמעה, באתר הספרייה הלאומית
* 
* אף אחד לא מזיל דמעה, באתר פזמונט
* 15px אף אחד לא מזיל דמעה, באתר המוזיקה Spotify
* 44px אף אחד לא מזיל דמעה, באתר המוזיקה אפל מיוזיק

###### ביצועים
* 
* 
* 

## הערות שוליים

קטגוריה:שירי אריק איינשטיין
קטגוריה:שירים בעברית
קטגוריה:שירים שנכתבו על ידי שמוליק צ'יזיק
קטגוריה:שירים שהולחנו על ידי שמוליק צ'יזיק
קטגוריה:שירים על בדידות
קטגוריה:שירים על כאב לב
קטגוריה:סינגלים בהוצאת CBS ישראל
קן אדם

סר **קנת אדם** (באנגלית: **Sir Kenneth Adam**; 5 בפברואר 1921 – 10 במרץ 2016) היה מעצב אמנותי יהודי-בריטי יליד גרמניה הידוע בעיקר בזכות עיצוביו לסדרת סרטי ג'יימס בונד בשנות ה-60 וה-70 של המאה ה-20 וכן גם עבור הסרט "דוקטור סטריינג'לאב". זכה פעמיים בפרס אוסקר לעיצוב ההפקה הטוב ביותר וכן פעמיים בפרס באפט"א לעיצוב ההפקה הטוב ביותר.

אדם נולד בברלין, אז בתחומי רפובליקת ויימאר, למשפחה יהודית. בגיל 13, לאחר עליית הנאצים לשלטון, ברח עם משפחתו לאנגליה. יחד עם אחיו הצעיר, , היה אחד משלושה טייסים ילידי גרמניה ששירתו בחיל האוויר המלכותי במהלך מלחמת העולם השנייה. הוא שירת בצבא עד 1947.

ב-1940, בעת המלחמה, החל בקריירה שלו, שנמשכה 63 שנים, עד 2003.

אדם מת בביתו בנייטסברידג' שבלונדון בגיל 95. היה נשוי למריה-לטציה מואורו משנת 1952 ולזוג לא היו ילדים.

## קישורים חיצוניים

## הערות שוליים

קטגוריה:מעצבים בריטים
קטגוריה:טייסים במלחמת העולם השנייה
קטגוריה:טייסים יהודים בריטים
קטגוריה:בריטים ממוצא גרמני
קטגוריה:בריטים שנולדו ב-1921
קטגוריה:בריטים שנפטרו ב-2016
המכשף (קרל שפיצווג)

**המכשף (The Warlock)**, הידוע גם בשם **הקוסם והדרקון (The Wizard and the Dragon)**, הוא כינוי לשתי יצירות שמן על בד מאת הצייר הגרמני קרל שפיצווג, שנוצרו בשנים 1875 ו-1880. הציור המקורי שמור כיום מוזיאון גאורג שפר בעיר שוויינפורט, בעוד שהגרסה השנייה נמצאת באוסף פרטי. שני הציורים כמעט זהים במוטיב אך שונים זה מזה בגודלם ובגווניהם.

## תיאור
במחצית התחתונה של הציור ניצב מכשף בלב נוף סלעי אפל. סביבו מסודרים במעגל שישה או שבעה גולגולות. בידו מטה מורם, בתנוחה המזכירה מורה או מאלף חיות. לפניו ניצב דרקון קטן יחסית, שפתח את פיו, אחז בצוק בטפריו הקדמיים, וזנבו הנחשי כרוך סביבו. כנפי היצור המיתולוגי, הצבועות בשחור, נבדלות על רקע זוהר אדום העולה מבטן האדמה, ככל הנראה מסדק בסלע. עשן סמיך בצבע אפור-עופרת מתמר מעליו, ומאחוריו נגלה ארמון אגדות מואר באור שמש, סמוך לעמוד סלע גבוה. הארמון מזכיר בצורתו את טירת נוישוונשטיין, שהקמתה החלה בשנת 1869. חתימת המונוגרמה של האמן, האות S המסוגננת, מופיעה בפינה השמאלית התחתונה של הציור.

## פרשנות
אורסולה זייבולד-בולטמן, שכתבה על הציור בעיתון **Neue Zürcher Zeitung**, רואה בדרקון ייצוג של פפניר מהמיתולוגיה הנורדית, ומתארת את היצירה כביקורת על "ההתלהבות מווגנר שאפיינה את מלך בוואריה, לודוויג השני, מלך בוואריה". .

## היסטוריית בעלות

הקטן מבין שני הציורים, שממדיו 29.8 × 21.9 ס"מ, רשום בקטלוג היצירות תחת המספר 1394, והועבר למוזיאון גיאורג שפר בשוויינפורט, שם הוא מוצג מאז שנת 2000.
ממוזער|279x279 פיקסלים| הגרסה השנייה (בערך 1880)

## הגרסה השנייה (בערך 1880)
הציור הגדול יותר, שממדיו 47.1 × 26.2 ס"מ, רשום בקטלוג היצירות תחת המספר 1395. בתחילת שנות ה-30 של המאה ה-20 היה הציור בבעלותו של התעשיין היהודי ליאו בנדל. לאחר עליית הנאצים לשלטון ב-1933, סבל בנדל מרדיפות, והוא ואשתו אלזה נאלצו למכור רהיטים ויצירות אמנות במחירים נמוכים כדי לממן את הגירתם. ב-15 ביוני 1937 מכר בנדל את "המכשף" לגלריית היינמן במינכן תמורת 18,000 רייכסמארק. עסקה זו, כמו רבות אחרות שבוצעו על ידי אספני אמנות יהודים בתקופה זו, נחשבת מבחינה משפטית לאובדן רכוש כתוצאה מרדיפה, ולכן ניתן לראות בציור זה יצירת אמנות שנבזזה על ידי הנאצים.

ב-12 באוגוסט 1937 רכשה את הציור לינה אוטקר, אשתו של יצרן אבקת האפייה אוגוסט אוטקר, תמורת 28,000 רייכסמארק. בשנת 1968 עבר הציור בירושה לרודולף-אוגוסט אוטקר, והוא נכלל באוסף האמנות של Rudolf August Oetker" "GmbH.

ביוני 2006 פנו יורשיו של בנדל אל חברת "Kunstsammlung GmbH" בניסיון להגיע ל"פתרון צודק והוגן" בהתאם להצהרת וושינגטון, אך החברה סירבה לכל משא ומתן. באוקטובר 2016 הודיעה קבוצת אוטקר כי אוסף האמנות שלה נבדק במטרה לאתר יצירות שנבזזו בתקופת השלטון הנאצי, וכי הציור "המכשף" ככל הנראה יוחזר לבעליו החוקיים. בנובמבר 2019, החזירה חברת "Rudolf August Oetker GmbH" את היצירה ליורשיו של ליאו בנדל, שנרצח על ידי הנאצים.

קטגוריה:ציורי שמן
קטגוריה:ציורים מהמאה ה-19
קטגוריה:קרל שפיצווג: ציורים
ג'ו סולסברי

**ג'ו סולסברי** (בקרואטית: **Joe Salisbury**;  נולד ב-20 באפריל 1992) הוא טניסאי בריטי. הוא זכה להצלחות בתחרויות זוגות גברים וזוגות מעורבים בהם זכה 6 פעמים בתחרויות גראנד סלאם.
## ביוגרפיה
ג'ו סולסברי נולד בשנת 1992 בלונדון. הוא התחיל להתאמן בגיל 6.

בשנת 2014 סולסברי עבר לטניס מקצועי.

בתחרות הגברים בגראנד סולסברי הוא לא הגיע לשלבים המתקדמים.

בתחרויות זוגות גברים סולסברי שיחק לצד רג'יב ראם. הם ניצחו באליפות אוסטרליה הפתוחה 2020 ו-3 פעמים באליפות ארצות הברית הפתוחה בשנים 2021-2023. בנוסף לכך הם הפסידו במשחקי הגמר של אליפות אוסטרליה הפתוחה 2021. בסוף 2024 הם נפרדו ובעונת 2025 סולסברי החל לשחק עם פרטנר אחר.

בתחרויות זוגות מעורבים בגראנד סלאם סולסברי ניצח פעמיים באליפות צרפת הפתוחה 2021 ואליפות ארצות הברית הפתוחה 2021. באותה שנה הוא היה במשחק הגמר של אליפות וימבלדון.

ג'ו סולסברי שיחק בפריז 2024 בתחרות זוגות גברים לצד אנדי מארי והם סיימו במקום החמישי.

בתחרות גמר ה-ATP סולסברי ניצח בתחרות זוגות גברים בשנת 2022 ו-2023 והפסיד ב-2021. 

ג'ו סולסברי חבר בנבחרת גביע דייוויס של בריטניה.

## קישורים חיצוניים

* 

קטגוריה:טניסאים בריטים
קטגוריה:טניסאים זוכי אליפות ארצות הברית הפתוחה בטניס
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות צרפת הפתוחה
קטגוריה:טניסאים באולימפיאדת פריז (2024)
קטגוריה:טניסאים באולימפיאדת טוקיו (2020)
קטגוריה:בריטים שנולדו ב-1992
הדרור המת

**הדרור המת** (בגרמנית: **Der tote Spatz**) הוא כינויו של ציור מאת האמן פרנץ מארק. הציור נמנה עם יצירותיו המוקדמות של מארק ונמצא בבעלות פרטית. 

## היסטוריה
הציור נוצר בשנת 1905, בתקופה שבה הסתיימה מערכת היחסים של פרנץ מארק עם אנטה סימון פון אקרט. באותה שנה הכיר מארק את צייר החיות השווייצרי ז'אן-בלואה ניאסטלה , שעודד אותו לבטא את יחסו הקרוב לבעלי חיים באמצעים אמנותיים. כך החל מארק לראות בציור בעלי חיים כלי לביטוי אמנותי ופיתח גישה זו, שהפכה משמעותית במיוחד ליצירתו בתחילת העשור השני של המאה ה-20. 

ברנהרד קהלר, מי שלימים הפך לפטרונו של מארק, רכש את הציור בביקורו הראשון אצל האמן בינואר 1910, וכך הניח את היסוד לאוסף נרחב מיצירותיו של מארק. על פי דבריה של אליזבת ארדמן-מאקה, מארק היה קשור מאוד לציור זה, ולכן כאשר שאל קהלר אם הציור למכירה, השיב מארק בשלילה בתחילה. רק לאחר שקהלר הציע סכום של 100 מארק, נפרד מארק מהיצירה לאחר מאבק פנימי קשה, בשל מצוקה כלכלית.

## תיאור היצירה
הציור, שמידותיו 13 ס"מ גובה ו-16.5 ס"מ רוחב, צויר בצבעי שמן על עץ. 

היצירה מציגה ציפור מתה השרועה על גבה, כשרגליה המתוחות כלפי מעלה. הבטן ותחתית הציפור צבועות בגווני אוכרה בהירים, בעוד שהרקע ונוצותיה מופיעים בגוונים כהים של חום.

## קישורים חיצוניים

## הערות שוליים

קטגוריה:פרנץ מארק: ציורים
קטגוריה:ציורים מהמאה ה-20
קטגוריה:ציורי שמן
חזירי בר (פרנץ מארק)

**חזירי בר** הוא ציור של פרנץ מארק משנת 1913. היצירה ידוע גם בשם "**חזיר וזריעה**". היצירה מוצגת במוזיאון לודוויג בקלן.

## תיאור היצירה
הציור נעשה בצבעי שמן על קרטון, שהודבק לאחר מכן על בד. במרכז התמונה מופיע חזיר כחול – ליתר דיוק, חזיר יבלות, כפי שניתן לזהות מהחטים הלבנים הבולטים. ראשו של חזיר היבלות מופנה כלפי מטה וימינה במבטו. מעליו, ניתן לראות חזירה בגווני כתום-אדום. בתחתית התמונה מתוארים צמחים בגווני ירוק וצהוב, בהם שוכבים החזיר והחזירה. עיניו של חזיר היבלות עצומות, והוא נראה כישן.

חלקה העליון השמאלי של היצירה תחום בגווני כתום-אדום מוצללים עד סגול, ואילו בצדה הימני העליון מופיעה צורת עלה. קווים חצי-מעוגלים ואובאליים חלקיים יוצרים קומפוזיציה גאומטרית שמבנה את היצירה. כאשר מתבוננים בתמונה במרחק מסוים, ניתן להבחין בצורות בעלי החיים והצמחים המופשטות מצורתן הטבעית.

החיות והצמחייה משתלבים בתנועה ספירלית מסתובבת, שמתחילה באזור חטי חזיר היבלות ונפרשת כלפי חוץ. תנועה זו יוצרת תחושת עוצמה ופראות. קווי התנועה בצוואר חזיר היבלות מדגישים את המתח שבתנועה הספירלית.

גם הצבעים ביצירה מחזקים את תחושת הדינמיות, תוך שימוש במנעד צבעים רחב הכולל את כל גלגל הצבעים.
## פרשנות היצירה
פרנץ מארק היה בין האמנים הראשונים שהציגו ביטוי אמנותי חדשני ויצירתי, חרף ההתנגדות של הממסד התרבותי והאמנותי באותה תקופה. הוא שאף לראות את העולם "בעיני החיות".

הוא "הכפיף את המוטיב, שלקח מהטבע, לעיקרון צורני קפדני, משום שרצה לייצג את האחדות הגדולה של הטבע והחיה החיה בו, כדי לעצב את שלטון הנצח כאמירה אמנותית. ...לכן זה כבר לא מפתיע כאשר צבעים נראים לנו מוזרים בהתחלה. בשירה כה חזון הם מוצדקים. צורות וצבעים הופכים לאמצעים לבטא עולם רוחני-ציורי" של דמיון.

## היסטוריית בעלות
* בעלים ראשון: הללה (זאלה), הגלריה הממלכתית מוריצבורג, בין השנים 1924–1937.
* בעלים שני: ברלין, אוסף פרטי.
* בעלים שלישי: ברלין, סוחר אמנות, גלריה גרד רוזן.
* בעלים רביעי: קלן, סוחר אמנות, גלריה אנה אבלס.
* בעלים חמישי: קלן, אוסף פרטי, סוכנות הרכב יעקוב פליישהאואר, עד 1954.
* ניהול קודם: קלן, מוזיאון וולראף-ריכארץ וקרן קורבו, מספר קטלוגי WRM 2955, נתרם למוזיאון בשנת 1954, שם נותר עד 1976.

## ביבליוגרפיה

## קישורים חיצוניים

קטגוריה:פרנץ מארק: ציורים
קטגוריה:ציורים מהמאה ה-20
קטגוריה:חזירים בתרבות
קטגוריה:ציורי שמן
1972 בטלוויזיה

בערך זה מצוינים אירועים בולטים שהתרחשו במהלך שנת 1972 ונוגעים לעולם הטלוויזיה.

## אירועים בולטים

* 25 במרץ – תחרות האירוויזיון התקיימה באדינבורו שבממלכה המאוחדת. בתחרות זכתה לוקסמבורג, עם השיר "Après toi" ("אחריך") בביצוע הזמרת היוונייה ויקי לאנדרוס.
* 8 בנובמבר – רשת הטלוויזיה HBO מתחילה את שידוריה בארצות הברית.

## סדרות ותוכניות טלוויזיה חדשות ב-1972

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1972. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1972]]**.



File:MASH TV cast 1974.JPG|"מ.א.ש"
File:The_Waltons_1976.JPG|"משפחת וולטון"
File:Redd Foxx Demond Wilson Graham Jarvis Sanford and Son 1976.JPG|"סנפורד ובנו"



;**בישראל**

;**במדינות אחרות**

## סדרות ותוכניות בולטות שבוטלו או הסתיימו ב-1972

;**בארצות הברית**

## נולדו

## נפטרו

## פרסים

## קישורים חיצוניים

## הערות שוליים
1970 בטלוויזיה

בערך זה מצוינים אירועים בולטים שהתרחשו במהלך שנת 1970 ונוגעים לעולם הטלוויזיה.

## אירועים בולטים

* 21 במרץ – תחרות האירוויזיון התקיימה באמסטרדם שבהולנד. בתחרות זכתה אירלנד, עם השיר "All Kinds of Everything" ("כל מיני דברים") בביצוע הזמרת האירית דנה רוזמרי סקאלון.
* 5 באוקטובר – רשת הטלוויזיה הציבורית של ארצות הברית PBS מתחילה את שידוריה בארצות הברית.

## סדרות ותוכניות טלוויזיה חדשות ב-1970

;**בארצות הברית**
להלן כמה מההפקות הטלוויזיוניות האמריקאיות הבולטות ביותר ששודרו לראשונה בארצות הברית במהלך שנת 1970. תאריך העלייה לשידור שמצוין בטבלה מתייחס לתאריך בו הסדרה שודרה לראשונה בארצות הברית. לרשימה מקיפה יותר של סדרות טלוויזיה אמריקאיות ששודרו בארצות הברית לראשונה בשנה זו, ראו **[[:קטגוריה:סדרות טלוויזיה אמריקאיות שעלו לשידור בשנת 1970]]**.



File:Mary Tyler Moore cast 1970.jpg|"המופע של מרי טיילר מור"
File:The Partridge Family Cast 1970 No 3.jpg|"משפחת פרטרידג'"



;**בישראל**

;

## סדרות ותוכניות בולטות שבוטלו או הסתיימו ב-1970

;**בארצות הברית**

## נולדו

* 14 בפברואר – סיימון פג, שחקן קולנוע וטלוויזיה בריטי
* 3 במרץ – ג'ולי בואן, שחקנית אמריקאית. ידועה בעיקר בזכות תפקידה בתור קלייר דאנפי בקומדיית המצבים "משפחה מודרנית"
* 9 במרץ – ירדן בר-כוכבא, שחקנית ישראלית
* 25 באפריל – ג'ייסון לי, שחקן קולנוע וטלוויזיה אמריקאי
* 29 באפריל – אומה תורמן, שחקנית קולנוע אמריקאית
* 8 במאי – רות גונזלס, דוגמנית ושחקנית ישראלית
* 14 במאי – תומר שרון, שחקן, קומיקאי, זמר ומדבב ישראלי
* 29 במאי – דנה מודן, תסריטאית, עיתונאית, שחקנית ומנחת טלוויזיה ישראלית
* 23 באוגוסט – ריבר פניקס, שחקן קולנוע וטלוויזיה (נפטר ב-1993)
* 26 באוגוסט – מליסה מקארתי, שחקנית, קומיקאית, מפיקה ותסריטאית אמריקאית
* 25 באוקטובר – אדם גולדברג, שחקן, במאי ומפיק אמריקאי
* 6 בנובמבר – אית'ן הוק, שחקן אמריקאי
* 21 בנובמבר – עלמה זק, בדרנית ישראלית
* 28 בנובמבר – ארז בן הרוש, שחקן, מנחה, כותב ויוצר ישראלי
* 1 בדצמבר – שרה סילברמן, קומיקאית ושחקנית יהודייה-אמריקאית
* 12 בדצמבר – ג'ניפר קונלי, שחקנית קולנוע וטלוויזיה אמריקאית, זוכת פרס אוסקר
* 12 בדצמבר – מדשן אמיק, שחקנית אמריקאית. ידועה בעיקר בזכות תפקידה בתור שלי ג'ונסון בסדרת הטלוויזיה "טווין פיקס"

## נפטרו

## פרסים

## קישורים חיצוניים

## הערות שוליים
Bensonhurst Blues

"**Bensonhurst Blues**" (ידוע גם בשם "**Bui, bui, bui**" על פי מילות הפזמון) הוא שיר שנכתב על ידי ארטי קפלן  וארתור קורנפלד . השיר יצא לראשונה לאור בשנת 1971, באלבומו של קפלן "Confessions Of A Male Chauvinist Pig" (בעברית: "וידוייו של חזיר שובינסטי").

הזמר ההולנדי אוסקר בנטון  הקליט את השיר בשנת 1973 עבור אלבום הבלוז שלו "Bensonhurst". בשנת 1981, הקליט בנטון גרסה נוספת עבור פסקול הסרט הצרפתי "Pour la peau d'un flic" (בעברית: "סיפורו של שוטר") בכיכובו ובבימויו של כוכב הקולנוע הצרפתי, אלן דלון. גרסה זו שוחררה מאוחר יותר על ידי חברת התקליטים EMI וזכתה להצלחה באירופה. השיר מופיע גם בסרט הקולנוע הצרפתי "La Bûche" משנת 1999.

השיר הוקלט במספר שפות שונות. הזמר אדריאנו סלנטנו הקליט גרסה באיטלקית של השיר בשם "Vengo Dal Jazz" באלבומו משנת 2004.

השיר הוקלט ברומנית על ידי מרגרטה פסלארו ואאורליאן אנדרסקו.

הזמר דימיטרי טמפוסיס הוציא גרסה ביוונית לשיר בשנת 1982.

בשנת 1977 הקליטה לילי איבנובה גרסה בבולגרית של השיר.

## אודות השיר
"בנסונהארסט" היה אזור מגורים בדרום-מערב ניו יורק, וחלק של שכונת ברוקלין, שנחלקה בין מהגרים יהודים ואיטלקים. לאחר מלחמת העולם השנייה עזבו היהודים את השכונה, והאזור נשלט על ידי האיטלקים, ובו התפרסמו הגנגסטרים הגדולים של ניו יורק, באזור המכונה כיום "איטליה הקטנה".

הבתים בשיר הם במקצב דיבור בסגנון ג'אז-בלוז, כאשר הפזמון מורכב מהמוטיב החוזר "בּוּ בּוּי בּוּי", בסגנון נעימה חסידית-יידישאית.

## קישורים חיצוניים
* 
* Bensonhurst Blues, במסד הנתונים המוזיקלי AllMusic
* Bensonhurst Blues, במסד הנתונים המוזיקלי MusicBrainz
* Bensonhurst Blues, במסד הנתונים המוזיקלי Discogs
* Bensonhurst Blues, במסד הנתונים המוזיקלי Genius
* Bensonhurst Blues, באתר המוזיקה Spotify
* Bensonhurst Blues, באתר המוזיקה אפל מיוזיק
* Bensonhurst Blues, באתר המוזיקה Deezer
* Bensonhurst Blues, באתר המוזיקה Tidal
* Bensonhurst Blues, באתר המוזיקה SoundCloud
* Bensonhurst Blues, באתר המוזיקה Musixmatch
* Bensonhurst Blues, באתר המוזיקה SecondHandSongs

#### ביצועים באנגלית
* 
* 

#### ביצועים באיטלקית
* 

#### ביצועים בצרפתית
* 

#### ביצועים ברומנית
* 

#### ביצועים ביוונית
* 

#### ביצועים בבולגרית
* 

#### גרסה בשוודית
* 

## הערות שוליים

קטגוריה:שירים באנגלית
קטגוריה:שירי נושא מסרטי קולנוע
קטגוריה:שירי בלוז
קטגוריה:שירי ג'אז אמריקאיים